CELEX: 62021CN0544
Language: fi
Date: 2021-08-31 00:00:00
Title: Asia C-544/21: Ennakkoratkaisupyyntö, jonka Landgericht Mainz on esittänyt 31.8.2021 – ID v. Stadt Mainz

3.1.2022   
            
            
               FI
            
            
               Euroopan unionin virallinen lehti
            
            
               C 2/17
            
         
      Ennakkoratkaisupyyntö, jonka Landgericht Mainz on esittänyt 31.8.2021 – ID v. Stadt Mainz
      (Asia C-544/21)
      (2022/C 2/21)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Landgericht Mainz
      
         Pääasian asianosaiset
      
      
         Kantaja: ID
      
         Vastaaja: Stadt Mainz
      
         Ennakkoratkaisukysymykset
      
      
                  1)
               
               
                  Seuraako unionin oikeudesta ja etenkin SEU 4 artiklan 3 kohdasta, SEUT 288 artiklan kolmannesta kohdasta ja SEUT 260 artiklan 1 kohdasta, että palveluista sisämarkkinoilla 12.12.2006 annetun Euroopan parlamentin ja neuvoston direktiivin 2006/123/EY (1) (jäljempänä palveludirektiivi) 15 artiklan 1 kohdalla, 2 kohdan g alakohdalla ja 3 kohdalla on vireillä olevan yksityisten välisen tuomioistuinasian yhteydessä välitön oikeusvaikutus siten, että kyseisen direktiivin vastaisia kansallisia säännöksiä, jotka sisältyvät arkkitehti- ja insinööripalveluista maksettavista palkkioista vuonna 1996 annetun Saksan asetuksen (Verordnung über die Honorare für Architekten- und Ingenieurleistungen), sellaisena kuin se on muutettuna vuonna 2002 (jäljempänä HOAI 2002), 4 §:ään, jonka mukaan kyseisessä asetuksessa vahvistetut arkkitehtien ja insinöörien suunnittelu- ja valvontapalvelujen vähimmäishinnat ovat tiettyjä poikkeustapauksia lukuun ottamatta sitovia ja vähimmäishinnat alittavat palkkioehdot arkkitehtien tai insinöörien kanssa tehtävissä sopimuksissa ovat tehottomia, ei voida enää soveltaa myöskään silloin, kun kyse on sellaiseen arkkitehtisopimukseen perustuvista vaatimuksista, joka on tehty vuonna 2004 eli ennen palveludirektiivin antamista?
               
            
                  2)
               
               Jos kysymykseen a vastataan kieltävästi:
                              a)
                           
                           
                              Onko SEUT 49 artiklaa (aiempi EY-sopimuksen 43 artikla) tulkittava siten, että se on esteenä HOAI 2002:n 4 §:n kaltaiselle sääntelylle, jonka mukaan kyseisessä asetuksessa vahvistetut arkkitehtien ja insinöörien suunnittelu- ja valvontapalvelujen vähimmäishinnat ovat tiettyjä poikkeustapauksia lukuun ottamatta sitovia ja vähimmäishinnat alittavat palkkioehdot arkkitehtien tai insinöörien kanssa tehtävissä sopimuksissa ovat tehottomia, ja rikotaanko tällaisella sääntelyllä SEUT 49 artiklaa?
                           
                        
                              b)
                           
                           
                              Jos edelliseen kysymykseen vastataan myöntävästi: Seuraako tällaisesta rikkomisesta, että vireillä olevan yksityisten välisen tuomioistuinasian yhteydessä ei voida enää soveltaa sitovia vähimmäispalkkioita koskevia kansallisia säännöksiä (tässä tapauksessa HOAI 2002:n 4 §:ää)?
                           
                        
            
         (1)  Palveluista sisämarkkinoilla 12.12.2006 annettu Euroopan parlamentin ja neuvoston direktiivi 2006/123/EY (EUVL 2006, L 376, s. 36).